Premiere på ny færgerute fra Hirtshals til Stavanger og Bergen i dag. Det norske rederi Fjord Line står bag. Man vil også gerne tage konkurrencen op med Color Line på ruten til Kristiansand. Det må man bare ikke

Foruden en traditionel færge til Stavanger og Bergen, der sejlede for første gang tirsdag eftermiddag, så vil Fjord Line også gerne have lov at indsætte en hurtigfærge til Kristiansand om sommeren. Men da der ikke er tale om helårs-sejlads, vil havnen i Kristiansand ikke give rederiet tilladelse til at anløbe. - Vi har en katamaran-færge, der skyder en høj fart, og den kan vi kun sejle med i sommermånederne, når bølgerne på Skagerrak ikke er så høje som i vintermånederne. Det er en mærkelig klausul som Kristiansand Havn har her, siger Fjord Lines danske direktør, Gert Balling, til TV2/NORD. I forhold til Color Line føler Fjord Line sig så voldsomt forfordelt af Kristiansand Havns bestyrelse, at man nu vil bede det norske konkurrencetilsyn om at se på sagen. I morgen skal byrådet i Kristiansand drøfte Havnebestyrelsens beslutning.